5.8.2022
ET
Euroopa Liidu Teataja
C 298/33
2.
LISA
Näited tervise- ja keskkonnaohtudest ning kokkupuuteviisidest Käesolevas lisas on esitatud näited vee põllumajanduslikuks niisutamiseks taaskasutamise süsteemis esineda võivatest levinud ohtudest ja ohtlikest olukordadest, kokkupuuteviisidest ja vastuvõtjatest.
Lisas on esitatud ka kontrollnimekiri, mille alusel hinnata määruses loetletud direktiivide ja määruste kohaldatavust konkreetse vee taaskasutuse süsteemi suhtes.
Need elemendid on valitud asjakohastest ELi direktiividest ja määrustest ning avaldatud standarditest ja suunistest (st ISO 20426 (2018) (1), ISO 16075-1 (2020) (2), WHO suunised (2006) (3), WHO sanitaarohutuse planeerimise käsiraamat (2016) (4), Austraalia suunised (2006) (5)).
Eesmärk on pakkuda näiteid, mis aitavad neid riskihindamise kavandamiseks vajalikke elemente kindlaks teha.
Siin esitatud elemendid on kõigest näited: nende nõuetekohane kindlakstegemine ja hindamine peab põhinema konkreetsel vee taaskasutuse süsteemil.
Määruse II lisa punktis 5 loetletud direktiivid ja määrused
Tabel 2.1 II lisa punktis 5 loetletud direktiivid ja määrused ning nende vee taaskasutuse süsteemi suhtes kohaldatavuse hindamine Direktiiv/määrus
II lisa punkti 5 kohased nõuded
Kohaldatavus
NITRAADIDIREKTIIV 91/676/EMÜ veekogude kaitsmise kohta põllumajandusest lähtuva nitraadireostuse eest
Vähendada ja hoida ära nitraatidest põhjustatud veereostust.
Kui riskihindamise käigus tuvastatakse selle direktiivi alusel reguleeritud pinna- ja põhjavesi (nt nitraatide suhtes tundliku alana määratletud alal asuv vesi), mis võib kokku puutuda põllumajanduslikuks niisutamiseks taaskasutatava veega (nt vastavalt kas äravoolu kaudu või imbumise tagajärjel).
JOOGIVEE DIREKTIIV (EL) 2020/2184 olmevee kvaliteedi kohta
Täita olmevee kaitsealadele, nimelt joogivee tootmise kaitsealadele esitatavaid nõudeid.
Kui riskihindamise käigus tuvastatakse pinnavesi ja põhjavesi, mis asub joogivee tootmise kaitsealaks liigitatud alal ja võib kokku puutuda põllumajanduslikuks niisutamiseks kasutatava taaskasutusveega (nt vastavalt kas äravoolu kaudu või imbumise tagajärjel).
VEEPOLIITIKA RAAMDIREKTIIV 2000/60/EÜ, millega kehtestatakse ühenduse veepoliitika alane tegevusraamistik
Täita pinna- ja põhjaveega seotud keskkonnaeesmärke ning järgida riikliku tähtsusega (valgalale eriomaseid) saasteaineid hõlmavaid keskkonnakvaliteedi standardeid.
Kui riskihindamise käigus tuvastatakse võimalikud riskid pinna- ja põhjaveele (nt tulenevalt vastavalt äravoolust või imbumisest), mille puhul on määratud kindlaks selle keemiline seisund (pinnavee hea keemiline seisund ja põhjavee hea keemiline seisund).
PÕHJAVEE DIREKTIIV 2006/118/EÜ, mis käsitleb põhjavee kaitset reostuse ja seisundi halvenemise eest
Hoida ära põhjavee reostust.
Kui riskihindamise käigus tuvastatakse selle direktiivi alusel reguleeritud põhjaveevarud, mis võivad kokku puutuda põllumajanduslikuks niisutamiseks kasutatava taaskasutusveega.
(1) (2) (3) (4) (5)
ISO 20426:2018.
Juhised terviseriskide hindamiseks ja juhtimiseks seoses joogikõlbmatu vee taaskasutusega.
ISO 16075-1, 2020.
Juhised puhastatud reovee kasutamiseks niisutusprojektide puhul.
1. osa: niisutusprojektis taaskasutamise alus.
WHO, 2006.
WHO suunised reovee, väljaheidete ja hallvee ohutu kasutamise kohta – II köide: reovesi põllumajanduses.
WHO, 2016.
Sanitaarohutuse planeerimine: suunised reovee, väljaheidete ja hallvee ohutu kasutamise ja kõrvaldamise kohta.
NRMMC–EPHC–AHMC, 2006.
Austraalia suunised vee ringlussevõtu kohta: tervise- ja keskkonnariskide juhtimine (1. etapp).
Riiklik veekvaliteedi juhtimise strateegia.